ถ้าถามผมว่าชอบทานข้าวมันไก่ร้านไหน ร้านข้าวมันเจ๊หงษ์ จะเป็นร้านแรกๆที่ผมนึกถึงนะครับ และช่วงไม่กี่ปีมานี้ ร้านก็มาสาขาเพิ่มมากขึ้นและอยู่ใกล้มากขึ้น ทำให้ไม่ต้องไปทานถึงพุทธมณฑลสาย 4 นะครับ ครั้งนี้มาลองทานที่สาขาพุทธมณฑลสาย 2 ครับ ตอนแรกก็ไม่รู้ครับว่ามีสาขานี้ แต่พอเห็นคุณครูปู ปรเมศวร์มาทานและรีวิว ผมจึงจดไว้และตามมาทานในครั้งนี้ครับ ^^

ร้าน ข้าวมันไก่เจ๊หงษ์ สาขาถนนพุทธมณฑลสาย 2 อยู่บนถนนพุทธมณฑลสาย 2 ฝั่งใกล้กับถนนบรมราชนนี ร้านอยู่ประมาณ 300 เมตร จากถนนบรมราชนนี สังเกตป้ายร้านสีแดงขนาดใหญ่ที่อยู่บน้ายรถกระบะครับ จะอยู่ตรงหน้าร้านพอดีครับ จอดรถริมข้างทาง บริเวณหน้าร้านได้ครับ

สาขานี้เปิดมาได้ 3 ปีแล้วครับ (โอ้ว...เปิดมานาน แต่ไม่รู้เลยครับ 555) ร้านเหมือนร้านข้าวมันไก่ทั้วไป ในร้านมีที่นั่งประมาณ 40 ที่ แต่ที่สะดุดตาผมคือแต่ละโต๊ะจะมีพัดลมส่วนตัวครับ แปลกดี มันช่วยไล่แมลงวันและช่วยพัดอาหารให้เย็นได้ด้วยครับ ^^ เจ้าของร้านอัธยาศัยดีมากครับ ผมว่าดีกว่าทุกสสาขาที่ผมเคยไปทานนะครับ ^^ 

สาขานี้นอกจากข้าวมันไก่อร่อยๆแล้ว ยังมีก๋วยเตี๋ยวหมูตุ๋นบริการด้วยครับ โดยร้านเปิดตั้งแต่ 7 โมงเช้า และ ปิด 4 โมง แต่ข้าวมันไก่มักจะหมดประมาณบ่ายโมงครับ หลังจากไก่หมดยังมีก๋วยเตี๋ยวหมูตุ๋นนะครับ และเมื่อไม่นานมานี้ทางร้านก็มีข้าวหมูกระเทียมมาขายด้วย แต่ยังไม่อยู่ในเมนูครับ ซึ่งผมโชคดีมากที่ได้ลองก่อน เพราะเนื่องจากว่าในวันที่ผมมาทาน มีลูกค้ามาเหมาข้าวมันไก่ไปเลี้ยงที่บริษัท จนข้าวมันหมดเหลือแต่ไก่ครับ ทางเจ้าของเลยแนะนำให้ลองข้าวหมูกระเทียมครับ ^^

เมนูที่ทานมี ไก่จานเล็ก 70 บาท ข้าวหมูกระเทียมไข่ดาว 50 บาท ขนมถ้วยคู่ละ 10 บาท และเป๊ปซี่ 16 บาท
... ข้าวหมูกระเทียมไข่ดาว : อร่อยครับ หมูกระเทียมมาแบบขลุกขลิก ไม่แห้งและไม่แฉะเกินไป รสชาติดี เข้มข้น หอมกลิ่มพริกไทยและกระเทียม ทานแล้วชอบเลยครับ มาทานครั้งหน้านอกจากข้าวมันไก่แล้วผมคงต้องสั่งจานนี้อีกด้วยครับ ^^ ติดอยู่นิดนึงคือถ้าสั่งข้าวหมูกระเทียมจะต้องรอนานหน่อยเพราะทางร้านทำทีละจานครับ

... ไก่จานเล็ก : เนื้อไก่ชิ้นหนาๆนุ่มๆ ทานกับน้ำจิ้มสูตรของทางร้าน อร่อยถูกใจมากครับ ^^ แถมยังมีน้ำซุปต้มยำรสแซ่บที่ทางร้านเสริฟให้ฟรี ทานด้วยกันแล้วแซ่บใากครับ ^^

… ขนมถ้วย : ไม่หวานมาก รสชาติมาตราฐานครับ

โดยรวม มื้อนี้อร่อยครับ ถึงแม้ไม่ได้ทานข้าวมันไก่แบบเต็มๆ แต่ข้าวหมูกระเทียมก็ไม่ทำให้ผิดหวังเลยครับ ครั้งหน้าโดนทั้ง 2 จานแน่นอนครับ ^^